નવી દિલ્હી: કેન્દ્રીય ઇન્ફર્મેશન અને ટેક્નોલોજી પ્રધાન રવિશંકર પ્રસાદે જણાવ્યું છે કે દેશની ૧૩૦ કરોડની વસતી પૈકી ૧૧૧ કરોડ લોકોના આધાર કાર્ડ બની ગયાં છે. તેમણે જણાવ્યું છે કે તેના કારણે બે વર્ષમાં કેન્દ્ર અને રાજ્ય સરકારોને રૂ. ૩૬,૧૪૪ કરોડની બચત થઇ છે. આ બચત રાંધણ ગેસ સિલિન્ડર માટે સરકારની ‘પહલ’ યોજના હેઠળ થઇ છે કે જેના અંતર્ગત ગ્રાહકોના બેન્ક ખાતામાં સબસિડીની સીધી રકમ ટ્રાન્સફર કરવામાં આવે છે.